
KALTINĖNŲ SENIŪNIJOS TRAKTORININKO 
PAREIGYBĖS APRAŠYMAS

I SKYRIUS
PAREIGYBĖ

1. Kaltinėnų seniūnijos traktorininkas (toliau – traktorininkas) yra kvalifikuotas darbuotojas, dirbantis pagal darbo sutartį.
2. Pareigybės lygis – C.
3. Pareigybės pavaldumas – traktorininkas tiesiogiai pavaldus Kaltinėnų seniūnijos seniūnui (toliau – Seniūnas).

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip vidurinį išsilavinimą arba įgyta profesinė kvalifikacija;
4.2. turėti ne žemesnės kaip B kategorijos vairuotojo pažymėjimą, TR2 (traktorių) ir SM (savaeigių ne žemės ūkio mašinų) kategorijų vairuotojo pažymėjimus;
4.3. turėti medicinos įstaigos leidimą šį darbą dirbti;
4.4. turėti ne mažesnę kaip vienų metų vairavimo patirtį;
4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės
administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:
5.1. traktorininkas vairuoja traktorių ir atlieka kitus pagalbinius darbus;
5.2. traktorininkas laikosi visų būtinų atsargumo priemonių, nekelia pavojaus kitų eismo asmenų ar jų turto saugumui bei aplinkai, netrukdo eismui, negadina važiuojamosios dalies, pėsčiųjų ir dviračių takų, kelio statinių, eismo reguliavimo priemonių, avarinio ryšio linijų ir želdinių, nestato transporto priemonės ant šaligatvio ir skiriamųjų juostų;
5.3. užtikrina, kad transporto priemonė nekeltų triukšmo, neterštų aplinkos išmetamomis dujomis ar kitaip netrukdytų šalia kelio gyvenantiems gyventojams;
5.4. paklūsta teisėtiems policijos ir už kelių priežiūrą atsakingų institucijų įgaliotų pareigūnų reikalavimams;
5.5. įvykus nelaimei, avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;
5.6. valo sniegą nuo seniūnijos kelių ir gyvenviečių gatvių, greideriuoja seniūnijos kelius ir atlieka kitus darbus;
5.7. atlieka statybos-remonto darbus seniūnijai priklausančiuose pastatuose;
5.8. tvarko pakeles, piliakalnius, kapinaites, kerta krūmus ir medžius, išveža šiukšles;
5.9. atlieka malkų ruošimo ir kitus aplinkos tvarkymo darbus;
5.10. vykdo kitus nenuolatinio pobūdžio Savivaldybės administracijos direktoriaus ir seniūnijos seniūno pavedimus ir įpareigojimus savo kompetencijos ribose.

IV SKYRIUS
ATSAKOMYBĖ

6. Šias pareigas vykdantis darbuotojas atsako už:
6.1. transporto priemonės techninę būklę;
6.2. saugos darbe, priešgaisrinės saugos, elektros saugos reikalavimų laikymąsi;
6.3. efektyvų ir laiku atliekamą darbą pagal numatytas funkcijas;
6.4. darbo drausmės ir Vidaus tvarkos taisyklių  laikymąsi;
6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

